Per Pasqua Mones... i ous pintats!\nApril 03, 2015 by La Cafetera de Sant Cugat in Activitats, Curiositats\nSempre m’ha agradat la història del conill de Pasqua, aquell que juga a amagar els ous pintats al jardí perquè els nens els trobin.\nL’any passat vaig fer servir aquest conill per un conte infantil:\n“Harry, el conill de Pasqua”\nI aquest any m’he proposat pintar els meus propis ous. I, com no porten xocolata, he decidit acompanyar-los per unes petites delícies que hi van a joc.\nDe decoracions d’ous n’he trobat moltíssimes, i molt boniques, però m’he decidit per uns ous senzills i moderns que de segur no us costaran gaire de fer si teniu una estona durant aquesta Setmana Santa. Només necessiteu ous blancs, temperes i un retolador negre permanent!\nBuscant sobre ous, el que m’ha sorprès és la seva estesa tradició i la gran relació que tenen amb la religió. Sabia que l’ou era un símbol de fertilitat i renaixement al cristianisme però desconeixia que, fins i tot, un ou representa la pedra de la tomba de Jesús i, l’ocel que en surt, simbolitza la seva resurrecció. De la mateixa manera he descobert que els primers cristians de Mesopotàmia pintaven els ous de vermell en memòria de la sang de Crist, vessada a la seva crucifixió.\nPerò el costum de decorar les closques d’ou és molt antiga, anterior a les tradicions cristianes, doncs a les tombes dels egipcis s’hi podien trobar ous d’estruç amb representacions en or i plata.\nAquí no acostumem a guarnir els ous, ja que la tradició els ha convertit en figures de xocolata, però per Europa i el Mediterrani aquest costum segueix molt arrelat i avui dia lligat als més menuts a través dels jocs.\nUn dels més coneguts és l’anomenat "egg tapping" o "egg jarping" del nord d’Anglaterra on cada jugador ha de trencar l’ou dels altres i impedir que li trenquin el seu. A Alemanya, Àustria, Baviera i llocs de parla alamana de Suiza el joc s’anomena Ostereiertitschen o Eierpecken. A algunes parts d’Europa el joc es diu Epper, que vol dir "ofrena" i a Grecia es coneix com tsougrisma. També s’hi juga a Bulgària, Hongria, Croàcia, Letònia, Lituània, Líban, Macedònia, Romania, Sèrbia, Ucraïna,... i altres països... i fins i tot existeix un campionat mundial anual!! Increïble!\nA part d’aquest joc els ous pintats es fan rodolar pels turons de gespa, es pengen dels arbres com a decoració, s’amaguen per ser trobats o simplement es converteixen en obres d’art, ja que any rere any hi ha gent al món dedicada a fer dels ous guarnits verdaderes joies.\nDit això us presento la meva família d’ous pintats, els meus convidats per aquesta Pasqua. Pel toc deliciós he fet unes magdalenes de xocolata! Mmm!\nQue us sembla, us animeu a la decoració d’ous acompanyats amb magdalenes?\nBona Pasqua a tots!!\nApril 03, 2015 /La Cafetera de Sant Cugat\nPasqua, Conill pasqua, Ous pintats, easter eggs, Mona de xocolata\nModern Art Desserts, del SFMOMA a taula\nOctober 28, 2014 by La Cafetera de Sant Cugat in Curiositats\nTreballs d’Andy Warhol representats amb gelatines, Piet Mondrian al pa de pessic amb xocolata, els pastissos il·lustrats de Thiebaud convertits en realitat, obres de Jeff Koons fetes amb xocolata blanca i daurada, entre d’altres, són algunes de les delícies relacionades amb artistes nord-americans que ha cuinat Caitlin Freeman. Aquesta artista, co-propietaria de la cafeteria del SFMOMA (Moma de San Francisco) Blue Bottle Cafe, es va dedicar fins al juny de 2013 a crear productes de confiteria i aperitius de luxe sobre les exposicions que es projectaven al museu, i que es podien consumir a la seva cafeteria.\nCaitlin va fer-ne un llibre al 2012 "Art Modern Desserts", on detalla receptes i històries de la seva feina, el somni de fer art a través dels aliments i, amb ell, ens dóna la possibilitat de portar una mica d’art a les nostres cuines. Actualment Caitlin treballa, juntament amb un altre chef i un dissenyador floral, en l’expansió del seu projecte, com podeu veure al bloc Modern Art Desserts\nEl llibre conté fins a 30 postres, cadascun dels quals compta amb diverses receptes, pastís, glacejat, reblert, detalls, etc. No és un llibre de cuina per principiants, és un llibre per rebosters experimentats als que els hi agraden els reptes i l’art. Fer una recepta de la Caitlin és submergir-se en un projecte desafiant, el resultat del qual ha d’anar lligat a grans ocasions o celebracions d’alçada. Tot hi així, hi ha algunes receptes dolces a l’abast de tothom, com unes cookies, una barra gelada de crema o algun parfait; i fins i tot un plat de formatges, tan senzill com impressionant, que reprodueix un collage de Mark Bradford. Només amb les receptes més bàsiques ja podríem deixar els convidats amb la boca oberta!\nEl llibre és visualment atractiu, una delícia ja només per tenir a la biblioteca personal, l’única pega és que de moment el trobem en anglès. El podeu comprar per internet o demanar-lo a alguna llibreria. A l’Fnac us el poden portar sense problemes amb una setmana.\nUna curiositat artística i un repte a l’hora, el primer que s’atreveixi amb alguna d’aquestes postres que passi fotos!\nOctober 28, 2014 /La Cafetera de Sant Cugat\nSFMOMA, Modern Art Desserts, Caitlin Freeman, Piet Mondrian, Andy Warhol, Thiebaud, Jeff Koons, Blue Bottle Cafe\nPaul & Pippa, galetes ecològiques i avantguardistes\nOctober 07, 2014 by La Cafetera de Sant Cugat in Curiositats, Delícies, Productes\nM’encanten les galetes. Em fascinen especialment les marques antigues que, tot i els anys, han fet història. Moltes continuen lluint embalatges i caixes que, encara que adaptades als nostres temps, conserven l’esperit dels seus inicis. Aquell embolcall que va començar sent només això, un contenidor d’allò important que eren les galetes, és avui un símbol que suma.\nEl packaging dels dolços…un tema que donaria per molt! Me’l apunto per un altre post!\nI és que avui dia també hi ha emprenedors que volen fer galetes i, a l’hora de posicionar-se al mercat, una bona imatge pot ser clau perquè la gent tasti el producte. I així és com vaig descobrir aquestes fantàstiques galetes de les que us parlo avui. Les galetes de Paul & Pippa.\nLes vaig descobrir a través d’un magazine, on la imatge de les seves capses modernes i originals, il·lustrades amb l’encant que caracteritza les noies de Color Crema, van captar la meva atenció. A arrel de la descoberta vaig investigar com eren aquelles galetes tan ben vestides. El resultat? Un producte que, superant el seu packaging, ha esdevingut sorprenent, de qualitat i deliciós.\nPaul & Pippa juga amb una família de personatge, amb diferents estils i caràcters, que ens introdueixen una curiosa varietat de galetes amb noms divertits i receptes un xic atípiques. D’aquesta manera podem trobar galetes salades, com les Tomato Bravo de tomàquet natural i les Olive Party Time d’olivada; i dolces, entre les que destaquen les CoCoa Chips de cacao pur amb escames de sal i les Me And Grandma de poma i canyella. Totes elles formen part d’una gama de 8 productes en els que la combinació d’embolcall i galeta no deixa indiferent.\nI només em falta comentar-vos el colofó que fa que aquestes galetes ja formin part del meu rebost.\nSón galetes casolanes, elaborades amb oli d’oliva verge extra, farina d’espelta i ingredients i sucs naturals. Lliures de greixos i sense conservants ni colorants, són una aposta segura per fer un tast dolç ecològic i de qualitat.\nAra m’agradaria dir-vos que les podeu trobar a alguna botiga de Sant Cugat, però temps al temps, de moment les podeu comprar on line a www.organicgourmetbcn.com o en persona als diferents punts de venda que trobareu llistats a la seva web. Els establiments més propers es localitzen a Rubí, Terrassa i Barcelona. El meu punt de compra, Cornelia, a Barcelona, un local del que us parlaré ben aviat, ple de productes gourmet, tota una troballa.\nI doncs, de les seves varietats dolces per quina et decantaries? CoCoa Chips de cacao pur amb escames de sal, les Me And Grandma de poma i canyella, les Coconut Valley de coco o les Lime after Time, de lima?\nRecorda que Participar a La Cafetera té premi, i és deliciós! Opina i entra al Concurs #1, ens divertirem!\nOctober 07, 2014 /La Cafetera de Sant Cugat\nPaul and Pippa, Color Crema, Cornelia and Co, Concurs#1, La Cafetera de Sant Cugat, Organic Gourmet Bcn\nCuriositats, Delícies, Productes\nLa Paris-Brest i el Tortell de diumenge\nSeptember 29, 2014 by La Cafetera de Sant Cugat in Delícies, Curiositats\n“Sembla que ja arriben! Des de l’obrador comença a sentir els típics crits de ¡Courage!, ¡Allez allez!, ¡Bonne route!, que precedeixen els escapats de l’etapa. Acaba d’amassar el pa i es llença al carrer per sumar-se a la claca. El fascina veure com, tot i la velocitat a la que passen els ciclistes, la gent del poble es volca per animar a tots aquells pedalants empedreïts que, any rere any, es sumen a la Paris Brest.\nMentre va acompanyant cadascun d’ells amb la mirada, fent bandades amb el cap, es fixa en els seus posats de concentració, d’estratègia, esforç, constància...i, en molts casos, d’un sobreesforç fruit del rissat camí que els porta a Fougères. El paisatge de la regió és preciós però ple de muntanyes russes trenca-cames, tobogans de turons i valls sens fi esquitxades de poblets.\nDeu ser meravellós, formar part de quelcom històric com la Paris-Brest, és diu en veu baixa, una cursa de 1200kms on els ciclistes ja no corren per provar la fiabilitat de les bicicletes, sinó per orgull, per honor, per sumar una experiència vital tan col·lectiva com personal alhora. No, no seria capaç de fer-la, rumia... jo, un forner de muntanya que, com a molt, pedaleja amb les mans per fornejar quilòmetres de massa. Però m’agradaria formar part d’aquesta prova, del moment,...potser amb un pastís que commemori la cursa...”\nI així va ser com un forner anomenat Bauget, d’un poble en ruta de la històrica Paris Brest, va crear vora el 1981 un pastís commemoratiu que duia el mateix nom. Es tractava d’una corona circular de pasta de full, amb forma de roda, que inicialment va farcir de crema d’avellanes. Aquest pastís es va anar fent famós arreu de la cursa i, poc a poc, a totes les etapes se’n despatxaven delicioses porcions, que per més gràcia tothom anomenava radis. Tan conegut es va fer que, actualment, és una de les delícies més estesa a França i de retruc a casa nostra.\nAmb el temps el reblert d’avellana, fet a base de mantega, es va anar refinant cap a la crema pastissera (Mousseline), i oferint opcions com el reblert de nata o trufa, més fins i delicats.\nA Catalunya és molt tradicional degustar el tortell de diumenge, que molts comprem quan anem a buscar el pa. Als aparadors dels nostres forns i pastisseries hi conviuen els melosos tortells de massapà, els tacadets de fruites i els mossuts Paris-Brest, aquests afrancesats de pasta fullada deliciosament farcits. Qui ens anava a dir que simbolitzen una roda ciclista i què cada porció, que amb tant de gust endrapem, és un radi. Qui ens havia de dir que els diumenges degustem el somni d’un forner que, seguint la cursa predecessora del Tour de França, volia formar part d’un trosset d’història.\nAi devoradors, no sé si alguns de vosaltres sou amants de ciclisme però, tant si ho sou com sinó, de segur a que avui tots en som una miqueta més fans, ni que sigui per la delícia que ens ha llegat.\nSeptember 29, 2014 /La Cafetera de Sant Cugat\nParis Brest, Tortell, Mousseline\nRocambolesc, un pou de sorpreses gelateres\nSeptember 22, 2014 by La Cafetera de Sant Cugat in Curiositats, Establiments, Gelateries\nEls devoradors que ja em seguíeu recordareu la meva primera visita a la gelateria Rocambolesc de Girona, una gelateria de fantasia en mans d’un mag de les postres com és Jordi Roca.\nEn el post Una gelateria de somni us descrivia l’espai, els colors, els sabors, l’atmosfera i, com a llocs com aquest un es queda amb ganes de tornar, aquest estiu no he perdut ocasió de passar-m’hi per descobrir-ne les novetats.\nCom ja se us haurà passat pel cap, no es tracta d’una gelateria convencional, doncs cada temporada innoven no només en sabors sinó amb uns gelats que en conjunt et fan tornar nen. L’any passat presentaven nous sabors, acolorits i originals toppings, i un panet calent farcit de gelat que encara avui triomfa moltíssim. I aquest any s’hi sumen noves i divertides propostes com el polo “Rocatocha” amb forma de nas 3D, o un “Gelat Fosc” amb cara de Darth Vader.\nEl nas és com una versió moderna del famós gelat del peu que molts menjàvem de petits i és una rèplica real del nas del propi Jordi Roca. Un original polo amb gust a roses i maduixes. Com explica ell mateix, a les diferents conferències i fòrums que fa, és una metàfora del fet de menjar-se una aroma, “una mostra de com les idees més absurdes poden esdevenir genialitats”. Pels que us decanteu per la versió Star Wars, us trobareu un sorprenent polo de vainilla i gerds vestit d’una aparença realment fosca, amb un emboltori rotulat amb el lema de la saga, digne de qualsevol fan Star Wars.\nJo vaig caure rendida als encants del gelat de poma al forn amb trossets de poma confitada, altres de poma caramel·litzada i daus de galeta de mantega, una combinació deliciosa, totalment inesperada en una gelateria convencional.\nI tots aquests tastos acompanyats de les cares de somriure de la gent que surt de la gelateria, fotos, selfies, cantarelles de La guerra de les galàxies i rialles. Un fenomen difícil que pocs establiments aconsegueixen i que t’hi fa tornar.\nJo de vosaltres aviat preparava una escapadeta a Girona, on Rocambolesc segueix sent, com ja us avançava l’any passat, una atracció més de la ciutat, parada obligada per tots els devoradors de delícies.\nSeptember 22, 2014 /La Cafetera de Sant Cugat\nGelateria Rocambolesc, Rocambolesc, Rocatocha, Rocanas, Gelat fosc, Jordi Roca, Gelat de poma, La Cafetera de Sant Cugat\nCuriositats, Establiments, Gelateries\nDolços, una inspiració per dissenyadors i publicistes\nMay 26, 2014 by La Cafetera de Sant Cugat in Curiositats\nQue les delícies són presents a les vides dels que, com jo, en són devoradors confessos, és un fet, però avui us vull descobrir la seva presència en el dia i dia, com a fonts d’inspiració de modes i objecte quotidians.\nDe petita tenia unes bambes que feien olor a maduixa, alguna samarreta amb cireres dibuixades i fins i tot unes gomes de cabell amb caramels a banda i banda. El món infantil, sobretot femení, és ple d’inspiracions delicioses com fruites, gelats i xocolates. Quan ens fem grans podríem pensar que el lloc de les delícies és als forns i pastisseries però el seu poder seductor és utilitzat per dissenyadors i publicistes que veuen en els dolços un reclam potent pels compradors.\nL’últim exemple el trobem a la nova col·lecció Pastry Chefs de rellotges Swatch, que guarneix els nostres canells amb dissenys deliciosos, tant amb dibuix com en 3D, a les Honey Havaianas amb un estampat de pastissets en diferents colors i fins tot les originals samarretes masculines de Smooooth Clothing.\nI que me’n dieu d’aquesta làmpada de sucre de Kristin Overbeck? I dels seus tamborets al més pur estil Hansel i Gretel 2014? O de les referències Pantone convertides en postres? Que voleu, defecte d’arquitecte tècnic.\nPerò no només inspiren objectes, rellotges o roba, sovint les delícies s’utilitzen per ambientar campanyes i spots publicitaris, acompanyant marques i bellíssimes famoses. Trobem dolços acompanyant les colònies DKNY, els famosos complements Louis Vuitton, a Kylie Minogue i les joies Tous i, fins i tot, a l’alçada de Bar Refaeli i la llenceria Passionata per aquesta primavera. I això no només és un tastet, doncs els llibres i les pel·lícules també van farcits de tocs deliciosos!\nLes delícies, tota una inspiració plena d’originalitat i color amb un reclam indiscutible.\nMay 26, 2014 /La Cafetera de Sant Cugat\nSwatch Pastry Collection, Bar Refaelli, Tous, Pantone, Honey Havaianas, Louis Vuitton, Sweet, Candy\nItàlia, bressol del espresso (Part I)\nMay 19, 2014 by La Cafetera de Sant Cugat in Curiositats\nSi hi ha un lloc del món on es pot demostrar que el cafè és cultura és sens dubte Itàlia, amb 700 torradors de cafè més o menys grans, industrials i artesanals. La Toscana és famosa per la qualitat de les varietats utilitzades i l’experiència a l’hora de torrar.\nEl que molts turistes desconeixem és que, a Itàlia, cafeteries on degustar un bon cafè en trobem a gairebé totes les cantonades, però si desitgem realment assaborir un cafè d'alta qualitat llavors hem de dirigir-nos a una Torrefazione.\nLes Torrefazione són, en aparença externa, similars als bars: cadires, taules, una barra, una llista amb els tipus de cafè disponibles, etc… però el que realment les distingeix de la resta dels bars és el fet que el cafè que hi serveixen és produït artesanalment i per ells mateixos.\nLa definició oficial d'una Torrefazione és: “el lloc on es torra, prepara, ven i, de vegades, tastar el Cafè”. Sense molts tecnicismes, és una empresa artesanal que torra el cafè i el ven directament als consumidors. Sent artesanal garanteix una major qualitat i sabor.\nPer descomptat hi ha qualitats i qualitats i, a les zones turístiques, de vegades es venen falsos bons així que convé ser observador per saber si esteu davant d’una bona (i veritable) Torrefazione.\nCal que hi veieu el rètol de Torrefazione i, un cop dins, escorcollar els cilindres de vidre classificats per qualitats i orígens per veure’n els grans de cafè.\nMentre van atenen a altres clients us podeu fixar en que molguin els grans a l’instant i prenguin el cafè directament de la maquina moledora. Algunes Torrefazione tradicionals empaqueten els grans amb la seva pròpia marca pel que és molt fàcil trobar-ne bones o males referencies a Internet. I, si no voleu trencar-vos el cap, recordeu que una de les millors senyals serà que a la Torrefazione en qüestió hi hagi italians comprant-hi cafè, un dels millors índex de qualitat alimentaria a Itàlia.\nA la propera part, com demanar un cafè a Itàlia, no te la perdis!\nMay 19, 2014 /La Cafetera de Sant Cugat\nItàlia, Torrefazione, Cafè, Espresso\nNovetats delicioses a Alimentaria 2014\nApril 09, 2014 by La Cafetera de Sant Cugat in Curiositats\nLa setmana passada és va dur a terme a Barcelona la fira Alimentària, un esdeveniment que concentra la major oferta d’activitats gastronòmiques, d’alimentació i begudes, a nivell mundial, i on també hi era representat el sector delícies que tant m’interessa.\nEn el seu intent per afavorir les relacions empresarials, i fomentar la innovació i exportació, la fira va tancar amb un gran èxit de visitants i contactes, respecte l’anterior edició.\nI no és d’estranyar, ja que l’organització és va posar mans a la feina amb propostes tan seductores com el nou espai The Alimentaria Experience, amb més de mig centenar de 'showcookings' impartits per una munió de chefs magnífics que junts sumaven fins a 50 estrelles Michelin.\nEl món de les delícies també s’ha vist representat en aquesta fira, a través de l’espai Mundidulce, un pavelló dedicat al dolç, les galetes i les confitures, amb la presència de marques que coneixem de molt a prop com Simón Coll Xocolaters, Torrons Vicens, Torro d’Agramunt, Chocolates Torras, Galetes Birba, Grup Cacaolat, Casa Ametller, La Fageda, Galetes Trias, Churraca...\nNoves formes, sabors, olors, colors, ingredients més naturals, menys calòrics, més saludables, compatibles amb intoleràncies, i fins i tot ecològics, s’han presentat com a innovacions en el sector del dolç i avui us en parlo.\nHe de destacar en primer lloc els van aconseguir algun dels Premis Innoval atorgats per la fira. Nestlé triomfava amb els seus bombons Nestlé Gold Crème Croquante, però sobretot amb el que pot ser l’èxit de l’estiu pels menuts, el Pirulo Jungly, l’únic gelat que es pot pelar, ja que conta amb una cobertura de gelatina que es desprèn com si fos la pell d’un plàtan. Danone, a la vessant dels làctics, ho feia amb el seu iogurt Danio dens, protèic , baix en grasses i amb fruites.\nCom a curiositat dels premis destacaria Nice Fruit que, si bé no el considero un avenç en el sector delícies, va aconseguir fins a 5 guardons amb el revolucionari sistema per preparar i congelar fruites i verdures que permet conservar-les fresques fins a tres anys.\nPerò a la resta d’expositors també hi havia moltes cosetes a destacar, us en faig un resum.\nL’empresa Trias va sorprendre el pavelló a partir d’una oferta de maridatges salats totalment inesperats: ventalls amb olivada i seitons, teula d'ametlla amb fetge d'ànec i melmelada de taronja o la teula de coco amb salmó fumat. A la seva web en trobareu les imatges.\nTorrons Vicens, en col·laboració amb el xef Albert Adrià, presentava la seva línia de torrons Natura, fusionant innovació, creativitat gastronòmica i tradició, per aconseguir que es converteixin en un producte per consumir tot l’any.\nEn paral·lel, amb la Cooperativa Cadí, presentava el seu torró de formatge Urgèlia. Una combinació de torró d’Agramunt i formatge de l’Alt Urgell que busca potenciar la Seu com a capital formatgera de Catalunya.\nGaletes de Camprodon (Birba), que participava per primer cop a la fira després del seu canvi de propietat, presentava com a novetat mundial una galeta en forma de cullera amb el sucre incorporat per remenar el cafè durant un màxim de dos minuts, destinada bàsicament a hotels i restaurants, però molt original.\nEl Grup Cacaolat feia el llançament del seu producte estrella, el Cacaolat 0%, el qual passa a ser el primer batut de cacau sense matèria grassa ni sucres afegits del mercat espanyol.\nEn el làctics Casa Ametller apostava per un iogurt desnatat elaborat amb oli d'oliva, mentre que La Fageda presentava al mercat una gamma completament nova de gelats de iogurt, amb gustos, formats i disseny originals.\nXocolates Torras oferia el seu ampli ventall de sabors incloent varietats molt valorades com les xocolates sense sucre, amb maltitol o estèvia, i sense gluten.\nI que dir-vos de Simon Coll Xocolaters i Chocolate Amatller, amb un expositor completament irresistible amb tots els seus productes de xocolata d’origen que com sempre sedueixen ja només veure’ls, amb les seves precioses caixetes.\nEn el sector de les llaminadures l'empresa Churruca, la dels kikos, afegia el seu blat de moro i els fruits secs torrats de tota la vida al Yogoice, un polo petitet de sabors bàsics que es pot partir per la meitat, ideal per compartir a l’estiu entre els més petits.\nI per acabar un nom de cereal que estic convençuda que d’aquí poc estarà en boca de tots, el Tritordeum, de Agrasys. Actualment s’està emprant per aconseguir pans més digestius, amb major quantitat d’antioxidants i de fibra dietètica, amb propietats beneficioses per la salut cardiovascular, ocular i intestinal. No us podeu perdre tota la presentació del nou cereal a www.tritordeum.com\nApril 09, 2014 /La Cafetera de Sant Cugat\nAlimentaria 2014, Cacaolat, Torrons Vicens, Galetes Trias, Simon Coll, Xocolates Torras, Nestlé, Nice Fruit, Galetes Birba, La Fageda\nHot Bread Kitchen, on la solidaritat esdevé un ingredient del pa\nMarch 17, 2014 by La Cafetera de Sant Cugat in Nova York, Curiositats\nAvui us presento un projecte, dut a terme a Nova York, que em va cridar molt l’atenció. El motiu? L’ utilització del pa com a eina de cohesió social, emprenedoria i innovació.\nUs parlo de Hot Bread Kitchen, una organització sense afany de lucre que, amb un pa sota el braç, va començar a caminar al 2007. La seva fundadora Jessamyn Waldman portava ja 10 anys treballant en ONGs americanes quan, fascinada per la gran varietat de pans que es troben a totes les cultures, va veure la possibilitat de trobar en el pa una font de sortida per col·lectius que, des de diferents realitats, lluiten per tirar endavant, com són els immigrants i els emprenedors a EEUU.\nAmb aquesta premissa actualment Hot Bread Kitchen treballa en tres vessants el Forn, la Incubadora i la Botiga.\nEl projecte insígnia és el Forn, una escola per elaborar pa que ajuda a dones immigrants a millorar la seva capacitat econòmica pel fet d’aportar els coneixements sobre el pa de la seva cultura. A les cuines de HBK intercanvien aquesta aportació cultural per una formació pràctica que els ensenya a elaborar els seus pans tradicionals seguint les mesures de manipulació i salubritat necessàries i, finalment, les orienta per poder distribuir i vendre els seus propis productes a la comunitat.\nLa vessant Incubadora ha ajudat a posar en marxa diverses empreses locals d’alimentació a Nova York, que han pogut utilitzar tant les instal·lacions com els consells i recursos de l’equip de HBK per innovar i treure al mercat productes força interessants. Un exemple el tenim amb els germans de pipSnacks, els quals van aconseguir treure al mercat les típiques “palomites” amb un toc diferencial, més fàcils de digerir i sabors que van de la sal marina al llaurer (el més comercialitzat).\nPer suportar econòmicament aquestes dues línies d’acció formativa, l’organització obté ingressos a través de la distribució d’una línia de deliciosos pans multiètnics, creats amb productes orgànics i de proximitat, que demanden altres forns de la ciutat, els quals cada cop es senten més atrets per la iniciativa. Quants més alumnes i diversitat de cultures té l’organització, més àmplia esdevé la llista de pans i sabors que es llencen al mercat .\nLa Botiga, l’última de les línees a obrir-se (2011), és un local a peu de carrer, situat a l’històric espai de La Marqueta a East Harlem, un barri amb una gran sensibilitat i devoció pel pa. Aquest local és la cara més visible de la feina de Hot Bread Kitchen, una manera de fer arribar a peu de carrer tant els pans que elaboren les dones immigrants que s’han format a l’escola, com els productes de les empreses que han passat per la seva incubadora d’emprenedors, ambdós obrint-se camí.\nEl més curiós és que aquesta botiga, que no estava prevista dins l’organització, va ser fruit d’una demanda creixent dins la societat novaiorquesa, una societat més que variada que ha demostrat un ferm punt d’unió al voltant de l’elaboració del pa i els seus derivats, independentment del seu origen.\nAquí teniu una llista d’algunes de les varietats que elaboren:\nEl “bialy al barrio”, el més famós, és una espècie de dònut jueu que a la Botiga farceixen de ceba caramel·litzada, ou, salsa picant, i formatge; també hi trobareu pans d’estil europeu com baguetes, pans multicereals, elaborats amb massa mare i llarga fermentació; “focaccies” amb de producte de temporada; “tortillas de maíz” de la cuina mexicana i de centre Amèrica , “lavash” típic de Armenia i Iran; “granola” típica de la Columbia hippie britànica de 1970; “m’smen” pa pla marroquí; “jalá” pa jueu trenat amb ous i mel; “vollkornbrot” pa alemany; “ciabatta” italiana; “e barbari” pa pla persa o el “bialys” un bagel d’arrels jueves i origen polonès que s’obre camí en els esmorzar novaiorquesos.\nMarch 17, 2014 /La Cafetera de Sant Cugat\nHot Bread Kitchen, NYC, Harlem, Bread\nNova York, Curiositats\nUn pa tocat per la tramuntana\nFebruary 26, 2014 by La Cafetera de Sant Cugat in Curiositats\nEl dissabte passat vaig ser a Girona, sempre m’agrada anar-hi de tant en tant i mai deixa de sorprendrem! Aquesta vegada estava fent una xocolata desfeta amb melindros a Casa Moner quan vaig descobrir un pa batejat com a Pa Tramuntana. Com ha estiuejant de tota la vida de la part alta de la Costa Brava em va fer moltíssima gràcia descobrir-lo i avui us el presento. De la mà de l’Associació de Flequers Artesans de les comarques gironines va néixer al 2012 el Pa Tramuntana, elaborat amb farines de blats antics recuperats i conreats als aiguamolls de l’Empordà per la Cooperativa Agrícola de Castelló d’Empúries.\nHe trigat en saber d’ell però m’ha fet il·lusió veure que la proposta que van començar en el seu dia encara dura i que aquest xusco/xato de 400gr ja és un referent a terres gironines.\nAquest pa el trobareu identificat amb una etiqueta de pa d’àngel a cada peça i una bossa identificativa. De crosta bruna i molla treballada amb massa mare aconsegueix un sabor amb un punt àcid i, curiosament a avellanes torrades, molt gustós i bo.\nCom ens expliquen a la pàgina www.flequersartesans.com aquest pa és fruit dels productes de proximitat d’una zona amb unes característiques climatològiques peculiars i d’uns pagesos que ha sabut continuar treballant la terra amb l’afany de que la gent no oblidi el gust, en aquest cas, de les bones farines i el bon pa.\nA la pàgina també hi trobareu els forns on el venen, tot i que avui dia es pot trobar als seus aparadors, amb un fulletó explicatiu.\nFantàstica iniciativa, no us agradaria que de la mà dels flequers artesans de la nostra zona poguéssim tastar un Pa anomenat Sant Cugat, amb un toc especial de...? Ja pensaré com seria la meva proposta!\nFebruary 26, 2014 /La Cafetera de Sant Cugat\nPa, Pa Tramuntana, Girona, Casa Moner, Tramuntana\nCafè i cadires, de NYC a Sant Cugat\nFebruary 05, 2014 by La Cafetera de Sant Cugat in Nova York, Curiositats\nTirant de la meva vena arquitectònica, avui us parlo de cadires! Segurament molts de vosaltres, quan aneu a un forn o cafeteria, simplement qualifiqueu les seves cadires com a còmodes o incòmodes, algú hi haurà que fins i tot es fixi en si són mones o horroroses, però darrere l’elecció d’unes cadires hi ha tot un món. Les cadires són part de la imatge decorativa, aquesta imatge segueix uns estàndards d’actualitat, i tot això ha acabat fent que Sant Cugat estigui a la primera línea en moda de cadires, com a mínim pel que fa a locals de delícies.\nReconeixes aquestes cadires?\nCadires Vallespà Coll Favà.\nCadires Cremeria Toscana.\nFormen part de l’estil decoratiu Urban vintage o Industrial vintage, un estil sorgit de NYC que actualment forma part dels manuals dels decoradors de tot Europa i EEUU. Aquestes cadires es caracteritzen per ser d’estructura metàl·lica, amb pintures que van del negre als colors més llampants, amb acabats que combinen el perfecte acabat i el desgastat (ratllant l’oxidació). També poden incorporar cuir, reblons metàl·lics, o parts de fusta. I el toc de gràcia, en alguns casos, que totes les cadires siguin diferents donant un aire de cadires reciclades . Per augmentar-ne la varietat alguns decoradors incorporen al joc cadires de fusta, d’estil campestre o parisenc, les quals de manera sorprenent acaben encaixant a la perfecció.\nAquí teniu alguns locals de la resta del món amb les mateixes cadires amb les que fem el cafè a Sant Cugat.\nPitt Cue Co. Londres.\nJamie's Oliver. Londres.\nSpanish Market. Amsterdam.\nThe Grounds of Alexandria. Sidney.\nLa Factory. Montpellier..\nBrooklyn Girl. California\nAra que ja coneixeu les cadires estrella, un altre dia us parlaré les pautes d’actualitat a l’hora de decorar un forn, cafeteria o pastisseria, però abans encara devoraré unes quantes delícies.\nFebruary 05, 2014 /La Cafetera de Sant Cugat\nThonet, NYC, Urban Vintage, Industrial Vintage, Cadires, Diseny, Sant Cugat, Serrajòrdia, Serrajordia, Crusto, Cremeria Toscana, Vallespà, Tolix\nLa xocolata protagonista de la 34a edició del Premi Ramon Llull\nJanuary 31, 2014 by La Cafetera de Sant Cugat in Curiositats\nCare Santos, escriptora "Desig de xocolata".\nAhir al vespre l’obra “Desig de xocolata”, escrita per Care Santos, es va endur el guardó més ben dotat de les lletres catalanes, el Premi Ramón Llull.\nImagineu-vos la meva sorpresa quan aquets matí un amic m’ha fet arribar la noticia. Primer he pensat que podia ser només cosa del títol però, després de llegir l’argument i veure que la protagonista troncal era la xocolata, el interès m’ha esclatat per dins.\nCom molts sabreu comparteixo passió no només per les delícies sinó també per l’escriptura i els llibres, i trobar una combinació d’aquest tipus no és habitual.\nAquesta escriptora de Mataró, amb la que m’encantaria berenar algun dia, es confessa apassionada de la xocolata, vincle que manté amb les tres dones, d’èpoques diferents, que formen l’obra. Segons ens expliquen els diferents comunicats de premsa, de boca dels jurats, “Desig de xocolata” ens condueix per un viatge a través de la tradició xocolatera, del segle XVIII fins l’actualitat, contant amb la ciutat de Barcelona com a copilot de luxe i unes acompanyats d’aventura entranyables, la Sara, l’Aurora i la Mariana.\nCare, l’autora, escriu sobre les vivències, passions, amors i malifetes d’aquestes tres protagonistes, enaltint-ne les petites gestes de la vida, amb el desig compartit de qui porta un escriptor a les venes, aconseguir emocionar als lectors, “que els hi disparin el cor” com diu ella.\nPlaneta publicarà al maig l’obra en català, com ha fet amb altres novel·les seves 'Habitacions tancades' i 'L'aire que respires'. Haurem d’esperar per devorar aquest llibre amb gust a delícia, però quelcom em diu que l’espera valdrà la pena. De moment us deixo amb un link perquè aneu fent boca. Notícia Premi Ramon Llull a Vilaweb.\nJanuary 31, 2014 /La Cafetera de Sant Cugat\nCare Santos, Premi Ramon Llull, Desig de xocolata\nMou-te. El secret de La Cafetera!\nDecember 28, 2013 by La Cafetera de Sant Cugat in Curiositats\nLa nit de Nadal, Nadal, Sant Esteve…pastissets de Pare Noel, torrons, polvorons, panettones…aquests dies visc en un paradís de delícies desfilant per les taules de menjars familiars, un dia i un altre. I, si molts (i moltes) durant l’any ja m’heu preguntat com m’ho faig per tastar tantes delícies, avui us en descobriré el secret!\nPantaló llarg, jaqueta tèrmica, protecció pel coll i esperar les hores de sol per sortit a fer uns saltirons! No sóc una gran corredora, però una de les millors maneres de mantenir-se és córrer, o ni això, potser em quedo en trotar. Surto de l’Hospital General, fins a Mirasol, fins a Sant Cugat (quan em motivo), i cap a casa, un trosset agradable on et creues amb molta gent que intenta moure’s una miqueta.\nPel camí em distrec mirant els altres runners, un que sembla que s’entreni per fer curses, tot equipat, amb molts quilòmetres per davant, un que sembla fugir per un moment dels menjars, de les trobades familiars, buscant un espai íntim a la carrera. Hi ha qui surt amb tota la família, les amigues que aprofiten per fer-la petar, els motivats per millorar la salut, els que surten per la necessitat de sentir-se vius...i em pregunto, algun d’ells serà devorador de delícies? Si més no, per un motiu o altre, tots tornem satisfets a casa.\nAra que fa fred sempre costat una mica però, pel camí, m’he distret jugant al meu Candy Crush particular. Al primer nivell, a la corba de Can Cabassa, he eliminat els deliciós trossets de torró de Xixona que em fa perdre els sentits, al segon nivell, seguint les vies de ferrocarril, m’he desfet de les neules devorades, i a Mirasol hi he arribat agrupant aquells delictes de polvoró d’ametlla que em van caure a les mans per Nadal. A la tornada fins a casa, ja molt més suportable, m’ha acompanyat l’agradable sensació de sentir que, tot i les festes, els muscles encara hi són, a les cames, al tors... quan arribo a casa, encara que cansada, somric, quatre abdominals i feina feta! Demà passat hi tornaré, però fins aleshores alguna delícia em captivarà pel camí i no em farà res devorar-la!\nSóc fidel a les delícies i, per tant fidel a la carrera. I tu, devorador de delícies, què fas per mantenir-te?\nDecember 28, 2013 /La Cafetera de Sant Cugat\nLa Cafetera de Sant Cugat, Córrer, Runners, Sant Cugat, Mirasol\nThe Capsoul. Cafè, té i infusions solidaritzats amb el càncer infantil\nNovember 21, 2013 by La Cafetera de Sant Cugat in Curiositats\nSi heu passat últimament per l’Illa Diagonal, o si hi passareu ara que venen les festes i toquen les compres nadalenques, a la Planta 0 sortint del Zara Woman hi trobareu un estant de càpsules compatibles amb la màquina Nespresso.\nEn un primer moment podeu pensar com jo: “més competència de càpsules,”, encara que l’opció de càpsula en té i infusió és prou innovadora, però heu de saber que és molt més que tot això, perquè si un mira dos cops pot veure un logo, possiblement\nmassa amagat, que diu The Capsoul Foundation, un projecte molt humà que destina els beneficis “integrament”a ajudar els nens hospitalitzats a causa del càncer.\nThe Capsoul va néixer gràcies a l'experiència de dos joves empresaris que van veure com els seus éssers estimats van ser consumits pel càncer i , en homenatge a ells i a totes aquelles persones que els van donar suport durant el procés de la seva malaltia , han llançat aquesta nova gamma de càpsules de cafè , te i infusions .\nAmb els fons recollits amb la venda de càpsules, i a través de The Capsoul Foundation, s’han començat a gestionar diferents projectes , que van des del suport emocional, fins a la millora d'instal·lacions i infraestructures hospitalàries , així com el finançament de programes d'investigació contra el càncer infantil.\nUn equip de metges especialistes avalen els projectes que es duran a terme, de manera que es garanteixi que els fons recollits amb la venda de The Capsoul s'inverteixin en el que aporti més valor als nens amb càncer.\nEn el projecte col·laboren Due Tazze, amb el seu lema "Amo tanto la vida ", empresa de càpsules de cafè, i la Fundació Ànima.\nLes càpsules també poden ser comprades a Internet a través de la pàgina web.\nThe Capsoul Fondation\nNovember 21, 2013 /La Cafetera de Sant Cugat\nThe Capsoul, Cafè, Té, Infusió\nIce Cream Valley ens deixa, Santa Gloria ens saluda i Turris referma la relació amb Sant Cugat.\nNovember 12, 2013 by La Cafetera de Sant Cugat in Curiositats\nDesprés de la temporada d’estiu, i abans de la nadalenca, és hora de fer balanç en molts dels negocis de cara al públic, i els del sector delícies no en són una excepció. És constant el moviment de locals per llogar i noves obertures als carrers principals i avui us volia posar al dia d’alguna de les baixes i altes que tenim als locals de delícies.\nMolt visible ha estat per tots els santcugatencs veure la gelateria Ice Cream Valley en lloguer, situada a la Plaça dels Quatre Cantons, amb una terrassa que acostumava a estar plena de gent prenent gelats, granitzats, gofres o creps, i una flaire que s’allargava per mig carrer Santiago Rusiñol. I és que un local amb la terrassa plena pot no ser suficient per afrontar els elevats lloguers del carrer més cotitzat de Sant Cugat, els costos fixos i la creixent competència. Aquest estiu hem vist reforçat el sector gelateries amb tres noves obertures (Pros monestir, Cremeria Toscana i Dino) fet que pot haver contribuït a la marxa de la cadena de la vaca. Esperarem amb ànsia veure si el local es queda al sector delícies per satisfer als nostres dolços devoradors.\nUna nova obertura en el sector s’anunciava al C/ Santa Maria, on durant molts mesos ha restat buit el local de la coneguda llibreria Mythos. Era un local situat al rovell de l’ou de Sant Cugat i no era d’estranyar que una coneguda cadena de Barcelona de forns i degustació s’hi fixés. Santa Gloria ultima els darrers detalls per obrir les portes i oferir-nos pans elaborats amb massa mare, pastisseria i brioxeria artesana, receptes internacionals i un espai de degustació per cada instant del dia. No és un concepte nou a Sant Cugat, on contem amb locals d’una elevada qualitat pel que fa a pans, pastissos i espais de degustació com el Taller de Pa Serrajòrdia, Turris, Crustó o Pa de Sucre . Veurem com arrenca, què ens ofereix i com conviuen junts tots aquest comerços.\nI una gran alegria omple els cors del panarres que viuen un pel més lluny del centre, perquè en un dels locals del Mercat de Mirasol (Estació Mirasol) hi ha un rètol de nova obertura Turris. El mercat de Mirasol, cada cop és més ple de parades i de comerços (carnisseries, peixateries, llegums i rostisseria), cap d’ells de venta de pa, servei cobert per la secció Mercadona. Serà un gran guany per la gran quantitat de gent que viu entre Mirasol i Hospital General poder gaudir amb la qualitat i gust dels productes Turris. I qui sap si més endavant s’hi oferiran cursos i podrem aprendre de Xavier Barriga en directe molt més santcugatencs.\nFins aquí les altes i baixes que veureu aviat al Mapa de La Cafetera de Sant Cugat.\nNovember 12, 2013 /La Cafetera de Sant Cugat\nTurris, Turris Sant Cugat, Santa Gloria, Ice Cream Valley, Sant Cugat, Pa de sucre, Taller de Pa Serrajòrdia, Serrajòrdia\nUna cafeteria digne dels escenaris d’Origen\nNovember 04, 2013 by La Cafetera de Sant Cugat in Nova York, Curiositats\nD’Espresso. 317 Madison Avenue (42nd) Nova York\nAvui, tirant més d’altres aficions arquitectòniques, us porto el disseny d’aquesta petita cafeteria del centre de Manhattan que no deixa indiferent. La raó és més que evident a la fotografia. Quan la vaig veure vaig haver de mirar dos cops!\nEl seu disseny divertit i surrealista és d’un equip de dissenyadors i arquitectes molt creatius, que formen Nemaworkshop. Es dediquen a projectar aires renovats i frescos a locals minoristes, com podreu veure a la seva web. Sempre va bé agafar referents si són tan originals! El fundador Anurag Nema va agafar la idea d’una biblioteca, segurament a causa de la proximitat del cafè amb la Biblioteca Pública de Nova York i Bryant Park, i un cop inspirat li va donar la volta literalment.\nL’efecte òptic és increïble, parquet a la paret, llibres pel terra i el sostre, làmpades sortint horitzontalment...Però tot és una il·lusió molt bé construïda a partir d’imatges de llibres a mida real impreses en rajoles personalitzades. Una llàstima haver estat a Nova York i no passar-m’hi per explicar-vos el que s’ha de sentir al entrar-hi, però Nova York té tantes coses!\nAquesta petita cafeteria de 39m2 és la segona de Eugene Kagansky (ja en té una a Lower East Side). Segons diuen té previst crear un imperi de cafeteries, la propera projectada completament al revés! Ja tinc ganes de veure-la! Hi és que, amb la de cafeteries que té Manhattan, mai un nou local cafeter havia fet tant de xivarri. La diferència és expectació, és publicitat, i a dia d’avui, temps després de la seva obertura, segueix ben a munt a les llistes de llocs a visitar.\nPàgina Nemaworkshop- D'Espresso\nNovember 04, 2013 /La Cafetera de Sant Cugat\nQuè necessita un cafè per fer volar els pensaments?\nOctober 23, 2013 by La Cafetera de Sant Cugat in Curiositats\nUna tassa alada! la protagonista perfecte per una de les històries literàries de la Cafetera...Cinc minuts més i enlloc de penjat un article us penjo un relat!\nPerò aquest cop la protagonista és real i ve de la mà de Pylones, una marca francesa fundada al 1985 dedicada al disseny d’objectes quotidians. Com descobrireu a la seva web, Pylones ha creat un món colorit y animat a partir d’aquells objectes que passen pel dia a dia sense merèixer la nostre atenció. Coberts, gots, ralladors, estris de bany, clauers, penja-robes, grapadores, bolis, dibuixos increïbles per parets ensopides...\nJo vaig descobrir aquesta tassa alada y la seva marca a Girona, on hi podeu trobar una botiga al casc antic. De la marca Pylones, es poden comprar tots els objectes on-line a qualsevol de les pàgines dels seus distribuïdors internacionals, però entrar en una botiga Pylones val la pena.\nQuan hi entres un somriure se t’acaba dibuixant als llavis veient les divertides evolucions a les que arriben elements tan simples i sossos. I també he de reconèixer que és difícil no treure el moneder per adquirir-ne algun però, posats a consumir, que millor que comprar un estri que ens diverteix i que, cada cop que l’utilitzem a casa, ens recordi la sensació que vam tenir al veure’l per primer cop. Seria com comprar-se un petit somriure pel futur no?\nI aquí les teniu, les tasses alades en tots els colors, xulíssimes, romàntiques o divertides,depenent del color. Per cafè i cafè amb llet.\nJo em vaig tornar boja per les tasses, defecte de ser La Cafetera de Sant Cugat, però crec que hi alguna cosa per cadascú dins una botiga Pylones, per grans i petits, no et perdis els seus dissenys, corres el risc de divertir-te!\nOctober 23, 2013 /La Cafetera de Sant Cugat\nPylones, Cafè, Tassa, La Cafetera de Sant Cugat, Sant Cugat\nLes batedores al descobert: Quina comprar?\nOctober 10, 2013 by La Cafetera de Sant Cugat in Curiositats\nAprofitant la meva recent incursió al món reboster, he estat investigant sobre les conegudes batedores i amassadores. He quedat desbordada de la quantitat de màquines, marques i informació que hi ha tant per internet com si vas a les botigues a preguntar, però us faré un resum dels aspectes que he tingut en compte a l’hora de triar.\nEn primera instancia només buscava informació sobre “robots” batedora, com el que vaig veure a Alice Cake, o els que fan servir per la tele als programes de pastissos, però certament hi ha diferents tipus de batedores més bàsiques que també ens poden interessar depenen del nostre nivell i aspiracions.\nEntre els diferents tipus tenim el braç batedor, la batedora de mà, els vasos batedora i els “robots” batedora, a part de les varetes, que també són batedores però més pesades d’utilitzar en algunes receptes.\nAmb un braç molt característic, és la batedora que tots acostumem a tindre a casa. Aquestes batedores duen diferents adaptadors: batedor normal amb fulles per triturar, varetes per muntar, picador, suport a paret i vas batedor. Acostumen a comptar amb diferents velocitats i fins i tot poden ser sense fil. Els preus oscil·len entre 30-50€. Segons el meu parer el braç batedor és massa bàsic per poder treballar bé les masses de rebosteria, ja que el tinc a casa i necessito quelcom que em permeti amassar.\nBatedora de mà:\nUn d’aquells estris bàsics de cuina, molt recomanable per muntar clares o rovells (amb les varetes) o fer masses per galetes o pasta brisa (amb les varetes amassadores). Després d’informar-me crec que es indicada 100% per aquelles persones que ens volem iniciar en la rebosteria per veure si ens pica el cuquet. Es pot adquirir una entre els 20 i els 30€ i si després no volem seguir amb la rebosteria sempre li podrem donar altres usos.\nBatedora de vas:\nEs tracta d’un recipient batedor que conté al fons varies fulles. S’utilitza per elaborar productes líquids com batuts, gazpacho, sopes o cremes. La única diferencia amb la primera és la seva capacitat que sol ser superior, fins a un litre. Tritura molt bé els aliments però no acostumar a dur complements (com a molt un molinet) pel que no els seria útil per rebosteria. El seu preu està entre els 50 i 70€ però a no ser que haguem de triturar en grans quantitats no es consideraria un estri bàsic de cuina.\nÉs la batedora de rebosteria per excel·lència, la que fan servir a pastisseries. Disposen de múltiples funcions, un vas amb gran capacitat i utensilis de i pales per amassar, muntar, picar, etc. Són aparells molt bons, ràpids i potents, i això en dispara el preu que va dels 300 als 500€. Indicat 100% per gent a la que li agrada molt la rebosteria, ja te coneixements, i li donarà molt de ús fent pastissos i cupcakes, o fins i tot per els/les que s’hi volen dedicar.\nDesprés d’aquesta presentació del món de batedores us recomanaria que si, com jo, acabeu de descobrir la rebosteria i voleu fer proves i alguna coseta de tant en tant, comenceu amb una batedora de mà. Si teniu clar que la rebosteria és la vostra afició o passió i us ho podeu permetre trieu un dels fantàstics “robots” batedora.\nSi us decanteu per la primera opció no cal que us recomani una marca en concret ja que les de primeres marques donen bons resultats. Si heu decidit apostar pel “robot” batedora, us he preparat una comparativa de les mes conegudes per ajudar-vos a decidir. Molt aviat la trobareu al blog.\nUs deixo, vaig a buscar la meva batedora de mà!!\nOctober 10, 2013 /La Cafetera de Sant Cugat\nBatedora, Batedora de braç, Batedora de vas, Robot amassador, Kitchen Aid, Comprar batedora


Campello: “Per fi anem a tindre al front de l’IVAJ una persona realment experta en polítiques de joventut” – Compromís\nCampello: “Per fi anem a tindre al front de l’IVAJ una persona realment experta en polítiques de joventut”\nLa diputada i responsable de polítiques de joventut del Grup Parlamentari Compromís, Marian Campello, ha mostrat hui la seu satisfacció i la de la seua formació pel nomenament de Jesús Martí Nadal com a nou secretari general de l’Institut Valencià de la Joventut (IVAJ), qui formarà part de l’equip que regirà les polítiques adreçades als i les joves, juntament amb la vicepresidenta Mónica Oltra i el secretari autonòmic Alberto Ibañez.\nSegons ha assenyalat Campello “per fi anem a tindre al front de les polítiques de joventut de la Generalitat una persona realment experta en la matèria; per la seua contrastada trajectòria Jesús Martí és el perfil idoni per a dirigir l’IVAJ, com ho demostra el seu currículum lligat a la gestió i l’associacionisme juvenil”.\n“Hem de recordar que Martí substitueix en el càrrec a Juan Carlos Caballero que era dirigent de les Noves Generacions del Partit Popular. El govern sorgit de l’Acord del Botànic acaba amb la pràctica d’enxufisme del PP en l’IVAJ que suposava utilitzar este organisme d’una manera corrupta, com una agència de col·locació de militants, dirigents i familiars del PP”.\nLa diputada de Compromís ha mostrat la voluntat del seu Grup Parlamentari de col·laborar des de Les Corts per a impulsar una nova etapa en les polítiques per a joves, amb l’objectiu de buscar solucions a les necessitats de la joventut valenciana des del diàleg amb els propis joves i el seu teixit associatiu.


Estrany a l’aparador 2017 – Ubic Solsona\n17 Juliol, 2017 Campanyes\nEstrany a l’aparador 2017\nDes del dilluns 17 de juliol i fins al dilluns 7 d’agost torna l’Estrany a l’aparador. Aquesta serà la dissetena edició del concurs estiuenc de la UBIC, dirigit a nens i nenes de 5 a 12 anys. La dinàmica de funcionament és la mateixa, s’ha d’identificar l’objecte estrany i obtenir el segell de l’establiment. A […]\nDes del dilluns 17 de juliol i fins al dilluns 7 d’agost torna l’Estrany a l’aparador. Aquesta serà la dissetena edició del concurs estiuenc de la UBIC, dirigit a nens i nenes de 5 a 12 anys. La dinàmica de funcionament és la mateixa, s’ha d’identificar l’objecte estrany i obtenir el segell de l’establiment. A més a més, en aquesta edició caldrà indicar a quina activitat es dedica cada establiment, és a dir, què ven o quins serveis ofereix.\nHi participen un total de seixanta-tres establiments. Us deixem un enllaç a les bases de la 17a edició de l’Estrany a l’Aparador


Sallent va celebrar el 21 de desembre un Ple Municipal Extraordinari amb un acord històric: l’aprovació per unanimitat del projecte executiu de la nova Residència i Centre de Dia de Sallent amb finançament públic municipal, acompanyat d’unes partides pressupostàries pensades per fer-ho possible, que van ser aprovades amb 9 vots a favor d’ERC i FemPoble i 4 abstencions de Junts per Sallent, Cabrianes i Cornet.\nSallent aprova el projecte de la residència per a la gent gran.\nEl pressupost de l’Ajuntament de Sallent per al proper exercici de 2022, amb una previsió inicial de 16 milions d’euros, està dissenyat amb un objectiu molt clar: fer possible la construcció d’una residència per a la gent gran i fer-ho amb finançament públic municipal, la qual està valorada en més de set milions d’euros. És per això que totes les partides pressupostàries estan encarades a complir aquest objectiu. El pressupost es vertebra en quatre eixos: a banda del projecte de la residència, destaca l’aposta social i d’habitatge, la inversió als barris i el foment del reciclatge.\nEs manté l’aposta social per tal de garantir arribar a aquelles persones més vulnerables. A més, s’està fent un estudi d’urbanisme de gènere per tal de realitzar actuacions per millorar la seguretat d’aquells punts més problemàtics. Pel que fa a l’habitatge, s’ha previst una inversió de 240.000 euros amb la intenció de destinar-la a lloguer social.\nLa inversió en la millora dels barris és un dels pilars fonamentals d’aquest pressupost: en paraules de l’alcalde de Sallent, Oriol Ribalta, es pretén “tornar els barris a la gent, invertir allà on viu". Això es tradueix en un pla d’inversions de gairebé 300.000 euros que preveu obres de millora als carrers i revisar voreres que estan malmeses, pensant sempre a donar prioritat als vianants i facilitar l’accés i la mobilitat: es faran actuacions al carrer Santa Llúcia, als barris de Poble Nou i Verge de Fussimanya, així com les obres ja pressupostades al Passeig Guillem Viñas.\nAltres obres principals d’aquest govern seran el trasllat de l’envelat a les pistes de tenis i la urbanització de l’espai on ara està aquest (500.000 euros), la creació d’una nova pista esportiva i una zona d’skate park a tocar del Pavelló d’Esports, així com les millores en l’eficiència energètica de l’enllumenat públic (38.000 euros).\nFinalment, el consistori aposta per fer de Sallent un poble més net i endreçat a partir de dues grans actuacions: la contractació d’un servei de neteja viària i la implementació d’un nou model de reciclatge. La proposta de contractar aquest servei, que permetrà augmentar la neteja als carrers, va ser aprovada al Ple per 7 vots a favor d’ERC, 4 abstencions de Junts per Sallent, Cabrianes i Cornet i 2 vots en contra de Fem Poble.\nEl model de recollida selectiva, que s’aplicarà durant el primer trimestre del 2022, permetrà reciclar més i millor gràcies a la instal·lació de contenidors intel·ligents. El camí cap a aquest model no només es fa pensant en fomentar el reciclatge, sinó també en complir progressivament les directrius europees i evitar haver de revertir el cost econòmic en cas d’incompliment. Actualment, el percentatge de reciclatge a Sallent és del 34%, una xifra molt inferior a la resta de poblacions catalanes i lluny de l’obligatorietat que marca la Unió Europea per al 2025, que és del 55%.\nAcord polític per finançar la nova residència\nEls tres partits polítics de l’Ajuntament de Sallent, ERC, Junts per Sallent, Cabrianes i Cornet i FemPoble van votar a favor del projecte executiu de la residència, que queda aprovat definitivament i contempla que el finançament sigui públic municipal amb un cost total de 7 milions d’euros. Aquest acord arriba després de dos anys i mig de negociacions i amb la reubicació de l’emplaçament, que serà prop de la Fàbrica Vella i més enretirat de la llera del riu. Els tres partits van celebrar l’acord i van coincidir en considerar que aquest és un pas transcendental per la gent gran de Sallent i pel futur del municipi.\nArxivat a: RESIDÈNCIA SALLENT BAGES


Certificacions | [Catalan] TOP aul@ Salud\nEls nostres alumnes tindran opció a una doble titulació (diploma TOP aul@ i certificat Doctrina Qualitas), entre d’altres beneficis el certificat DQ inclou una equivalència en crèdits ECTS (European Credit Transfer) que s’estableix a la base de la mesura estàndard aprovada en la legislació europea per facilitar la lliure circulació dels estudiants (25/30 hores d’estudi treball i pràctiques equival a un ECTS) sobre la durada de la formació rebuda.\nGràcies a la bona relació que Doctrina Qualitas posseeix amb les millors universitats de l’EEES, tots els nostres alumnes que estiguin en possessió del certificat, podran sol·licitar la matriculació en qualsevol d’aquestes universitats. A més es sol·licitaran les convalidacions que les universitats atorguen sobre la formació certificada, sempre que l’alumne compleixi els requisits d’accés i els protocols establerts per la universitat a la qual l’alumne decideixi matricular-se. Tot això dependrà de la formació en la que vulguis matricular-te.\nDisposaràs d’un equip de Recursos Humans per facilitar la teva incorporació al mercat laboral\nT’ajudaran amb el teu currículum, a més de tot el material addicional que puguis col·locar a les plataforma de recerca de feina o perfils professionals com LinkedIn, preparant tots els teus perfils de la forma adequada per facilitar la teva incorporació al món laboral.\nEl principal objectiu d’un currículum és captar l’atenció, ser atractiu i aconseguir ser diferent a la resta. És per això que t’ajudaran a que hi presents un currículum vitae adaptat a cada situació i proposta de treball. També t’orientaran sobre quins documents han d’acompanyar al teu currículum i com presentar-los.\nRebràs orientació personalitzada per preparar les teves entrevistes depenent del lloc de treball al qual estiguis optant.\nEls nostres alumnes tindran opció a una doble titulació (diploma TOP aul@ i certificat Doctrina Qualitas)


Diligències penals a quatre conductors beguts a Reus\nLa Guàrdia Urbana de Reus instrueix diligències penals a quatre conductors beguts\nUn incident va ocórrer aquest dissabte i els altres tres la matinada del diumenge | Dos dels implicats es van negar a fer la prova d'alcoholèmia\ndilluns, 29 de juliol 2019 - 11:05h\nAquest cap de setmana, agents del cos municipal han instruït diligències judicials contra quatre conductors per presumptes delictes contra la seguretat del trànsit per conduir sota els efectes de l'alcohol. Una infracció es va produir el dissabte, 27 de juliol, a la tarda mentre que les altres tres es van produir l'endemà, diumenge 28 de juliol a la matinada pel centre de Reus.\nEl conductor es va negar a fer la prova d'alcoholèmia\nAquest passat dissabte, 27 de juliol, a les 16.53 hores, es va produir un accident de trànsit sense ferits al carrer Fuster Valldeperes en el quan es van veure implicats tres vehicles. Un veí de Reus de 40 anys, conductor d'un Citroen Xsara i causant de l'accident, va donar un resultat positiu durant la prova d'alcoholèmia amb 0,50 mg/l en aire espirat.\nEl conductor es va negar a sotmetre's a la prova d'alcoholèmia, motiu pel qual els agents van instruir diligències judicials per un presumpte delicte contra la seguretat del trànsit per conduir begut amb negativa de sotmetre's a les proves.\nTres infraccions més durant la matinada de diumenge\nD'altra banda, el diumenge, 28 de juliol, a les 2.40 hores de la matinada, agents de la Guàrdia Urbana van aturar el conductor d'un Volkswagen Golf amb motiu d'una infracció de trànsit a la plaça del Mercadal. El conductor, veí de Reus i de 34 anys, va donar un resultat positiu de 0,62 mg/l d'alcohol en l'aire espirat en la prova d'alcoholèmia. Els agents van instruir diligències judicials per un presumpte delicte contra la seguretat del trànsit per conduir sota els efectes de begudes alcohòliques.\nUn minut més tard, a les 2.41 hores a l'avinguda Marià Fortuny, els agents van demanar fer la prova d'alcoholèmia al conductor d'un Ford Torneo com a presumpte causant d'un accident. El conductor, veí de Reus i de 49 anys, es va negar a sotmetre's a la prova i els agents van instruir diligències judicials per un presumpte delicte contra la seguretat del trànsit per conduir ebri.\nFinalment, hores més tard, concretament a les 4.38 hores, els agents van aturar un Volkswagen Golf com a conseqüència d'una infracció de trànsit. El conductor era un veí de Sant Andreu de la Barca de 43 anys i va donar positiu en 0,84 mg/l d'alcohol en aire espirat en la prova. Es van instruir diligències judicials per un presumpte delicte contra la seguretat del trànsit per conduir sota els efectes de begudes alcohòliques.\nConseqüències de conduir begut\nLa Guàrdia Urbana recorda que conduir sota els efectes de begudes alcohòliques és un delicte quan se superin els 0,60 mg/l d'aire espirat, 0,40 mg/l en cas d'estar implicat en un accident. Pot comportar penes de presó d'entre tres i sis mesos i la retirada del carnet de conduir d'entre un i quatre anys. Els conductors no poden circular amb una taxa d'alcohol superior a 0,25 mil·ligrams per litre d'aire expirat. Superar aquest índex fins al 0,60 és constitutiu d’una falta administrativa.


Com triar una impressora làser per a la seva llar\nCom triar una impressora làser per a la llar i no es decebre en la compra realitzada? En primer lloc anem a esbrinar què és una impressora làser i com funciona. Sabem que per obtenir una imatge, la impressora d'injecció de tinta aboca els punts indicats al paper amb tinta de l'ombra desitjada. I què imprimeix el làser? L'element principal en el funcionament d'aquest dispositiu és l'electricitat estàtica, és a dir, l'acció dels àtoms de càrrega oposada. Com vostès saben, els contraris atreuen!\nEn primer lloc, la impressora rep de l'ordinador un codi especial per a la imatge desitjada. Després, mitjançant un raig làser, es crea una imatge que està coberta amb pols de tòner. A continuació, el tòner s'aplica a l'espai indicat com a objecte requerit al paper. El paper es descarrega perquè no s'adhereixi a diferents parts del dispositiu. La imatge està preparada, però encara la podeu esborrar. Per consolidar el resultat, el full passa per dos tambors calents. Ara queda passar el paper a través del tambor, que us proporciona el dibuix. Fet!\nPensem per què és una impressora làser. Val més que un inkjet, però la seva pintura es consumeix més econòmicament. Si necessiteu imprimir un resum gran, no podeu fer-ho sense una impressora làser. I si imprimiu 1 a 2 fulls diaris, el cartutx del "làser" durarà un any. A més, els resultats del "treball" d'aquest dispositiu són resistents als efectes de la llum i la humitat, són més qualitatius. I fins i tot aquest dispositiu produeix menys soroll que el d'injecció de tinta.\nFeu-vos preguntes que us ajudaran a triar una impressora:\n1) Què necessito una impressora?\nPodeu donar dues respostes: per imprimir belles imatges o per imprimir diversos documents.\nNota: una impressora làser a color per a la llar no és adequada, ja que els consumibles a ella són molt cars. I els cartutxos reemplaçables d'aquesta impressora encara són de baixa qualitat. Així que imprimim materials de color tant en una casa d'impressió com en una impressora d'injecció de tinta.\nSi no té por d'aquests arguments i requereix una gran quantitat d'imatges d'impressió, no dubteu a triar una impressora làser a color.\n2) Quins imports puc gastar en consumibles?\nFixeu-vos en la possibilitat de tornar a omplir els cartutxos. Alguns d'ells poden estar protegits per un xip especial, que no s'utilitza per a lectura repetida. Altres no són inseparables. Es poden tornar a omplir altres (per exemple, HP, Canon, Xerox, Samsung).\nImportant: estar interessat en els venedors de nous productes i trucs en la invenció de cartutxos!\nPodeu comprar un cartutx adequat d'una empresa barata. També podeu utilitzar un cartutx restaurat a la fàbrica. Aquestes dues solucions li donaran un 30% d'estalvi.\n3) Quant d'espai puc trobar per a la impressora?\nSovint, aquest problema es resol mitjançant la compra d'un dispositiu compacte.\n4) Quin tipus de paper vaig a utilitzar?\nInici prenem impressores que poden acceptar paper no superior a 4. Un format més gran només es necessita si realitzeu projectes especials. Per exemple, aquí es poden incloure diversos dibuixos.\n5) Necessito una impressora de 4 en 1 (impressora, copiadora, escàner i fax)?\nAquest dispositiu és més còmode i econòmic, però és difícil de reparar. Si realment necessiteu tots els serveis, és millor comprar dispositius separats.\n6) Quin és el volum de les meves impressions al mes?\nTriem el model del dispositiu que s'adapti a les vostres necessitats. Si parlem d'impressores monocromes (en blanc i negre), podeu triar dispositius amb les següents característiques:\n1. La impressora personal està dissenyada per imprimir 6 a 10 paquets de paper (de 3 a 5 mil pàgines).\n2. Els models per a petits grups de treball poden imprimir més de 6 a 10 paquets (més de 5 mil). Funcionen més ràpidament, poden servir diversos ordinadors alhora, permetre la impressió a dues cares.\nPensem quins paràmetres hauria de ser aquest o aquell model del dispositiu per tal de ser fiable i econòmic.\na) El volum màxim d'impressió per mes sol ser de 7 a 15 mil pàgines, i el volum recomanat és de 1 mil (35 fulls diaris).\nImportant: els cartutxos estàndard imprimeixen una o dues mil pàgines després d'un reabastecimiento de combustible.\nb) La velocitat d'impressió sol ser de 14 a 18 pàgines per minut.\nc) La qualitat del dispositiu i la seva resolució: les coses estan interconnectades, perquè la primera depèn directament de la segona. La resolució és de 600 píxels (ppp), en algunes empreses, 1200 ppp.\nImportant: en una impressora monocromàtica, la resolució de 1200 dpi permet una millor transferència de transicions tonal.\nd) La mida de la memòria del dispositiu és molt important quan s'imprimeixen fitxers grans. Si és petit, la impressora té una ranura d'expansió de memòria. Si no n'hi ha, la impressora ha de poder comprimir la informació de l'ordinador.\nImportant: una impressora que té una memòria s'anomena processador. Els dispositius convencionals que no tenen un processador utilitzen materials que l'ordinador ha processat prèviament.\nQuè més s'ha de prestar atenció?\n1. L'hora de sortir de la primera pàgina és generalment de 10 a 15 segons (en algunes empreses 8, 5), quan s'escalfa la bateria tèrmica.\n2. Per a què sistema operatiu és el dispositiu: Windows, Linux o DOS?\n3. Hi ha algun llenguatge de control? Per exemple, el suport per a PostScript permet imprimir des de sistemes editorials, sistemes editorials i editors de gràfics vectorials.\n4. Si hi ha una entrada USB, podeu imprimir fotografies directament des de la càmera.\n5. La documentació tècnica indica els paràmetres màxims, de manera que el resultat real pot ser una mica més baix.\n6. El cost del dispositiu més simple pot ser de 2500 a 5000 rubles.\n7. Les característiques estàndard d'una impressora monocromàtica: el cost de 2500-3000 rubles, la resolució de 600 punts, la velocitat d'impressió de 10 a 20 pàgines per minut, memòria de 4 a 8 MB.\n8. Les característiques estàndard d'una impressora a color: el cost de 5000-8000 rubles, la quantitat de memòria de 32-64 MB i més, la resolució de 1200 punts, la velocitat d'impressió de 16 a 24 pàgines per minut. Afegiu 600 - 800 rubles i aconsegueixi una resolució de 2400 * 600 punts o més.\nAtenció si us plau! Protecció contra avaries!\nTingueu en compte que després d'aproximadament 2-3 recàrregues, heu de canviar el fotorreceptor al cartutx. Símptomes: una banda negra a la vora de la fulla. Cuida't de la pel·lícula tèrmica a la impressora, ja que es pot trencar fàcilment. Tingueu en compte que els objectes estrangers no entren al dispositiu, llavors la pel·lícula estarà en ordre. A més, la impressora no li agradarà el paper brillant i el paper relleu amb diferents textures. Utilitzeu paper fotogràfic especial per imprimir fotografies. Ara ja sabeu com triar una impressora làser casolana. La compra adequada per a tu!\nElektrogril: saborós, senzill i útil\nCom triar un multivariant per fer un àpat saborós i saludable\nQuin és l'ús d'un vapor de vapor?\nConfiguració bàsica en triar un televisor\nTot el que necessites saber sobre assecadors de cabell\nCom prendre una dutxa, si ets dona?\nCom cuinar gambes congelades: millors receptes, instruccions pas a pas\nPilaf és vegetarià\nDibuixos animats per a menors de 1 any\nSi un home diu que recordo a la seva mare\nJulia Proskuryakova va mostrar una foto infructuosa de Darya Pynzar\nNou "pare" a la família\nAccessoris per a un vestit blau\nSalsa de mandarí\nEmbús d'albercocs (Kíev)\nRegal insòlit per al dia de Sant Valentí: idees poc habituals per a una presentació


Primer cap de setmana sense toc de queda a Calella | Ràdio Calella Televisió\nCalella ha viscut un primer cap de setmana sense el toc de queda, però encara amb importants restriccions sobre la restauració i l’oci nocturn.\nLa variant Òmnicron va portar una sisena onada de contagis de Covid-19 que van tornar a provocar un Nadal descafeïnat a Catalunya. La Generalitat, en veure l’augment incessant de positius va optar per aplicar noves i dures mesures per a evitar la saturació de les UCI. Les noves restriccions imposades pel govern català comprenien la implantació d’un toc de queda entre la 1 i les 6, 50% d’aforament a l’interior dels restaurants i del 70% en comerç, gimnasos i cultura i el tancament total de l’oci nocturn.\nAfortunadament, en aquests darrers dies la corba de contagis ha començat a fer-nos pensar que està acabant aquesta nova onada i ha comportat que es comencin a relaxar les normes imposades durant les vacances. El primer en caure ha estat el toc de queda, des d’aquest divendres ja s’ha pogut sortir al carrer durant les 24 hores del dia.\nD’altra banda, l’executiu català ha optat per mantenir vigents tota la resta de mesures imposades durant el mes de desembre després que el Tribunal Superior de Justícia de Catalunya autoritzés el seu manteniment.\nGairebé un mes després de l’aprovació del toc de queda i la resta de restriccions, la variant Òmnicron encara és un problema i és per això que s’han prorrogat unes setmanes més totes les mesures, ja que s’havia decidit que s’acabarien totes el dia 7 de gener.\nLa relaxació de les restriccions arriba amb la campanya per la tercera dosi de la vacuna, a Calella, vacunar-se és ben fàcil, ja que la ciutat disposa d’un centre de vacunació massiu a l’Espai Mercat, un espai gestionat pel personal del CAP de Calella.\nSegüent Apareix destrossat el desfibril·lador de la Platja del Garbí\nAnterior Salut obre la porta a posar fi a les quarantenes a principis d’abril


Comencen els debats sobre “Innovació Social i Discapacitat” | Institut Guttmann\nComencen els debats sobre “Innovació Social i Discapacitat”\nAquest any, amb motiu del 50 aniversari, l’Institut Guttmann juntament amb les entitats membres del seu Consell Social i de Participació i altres associacions d’àmbit estatal i andorrà, han posat en marxa els debats sobre “Innovació Social i Discapacitat. Debats sobre la discapacitat en una societat en transformació”.\nAquests debats es proposen en dues modalitats: d’una banda amb trobades presencials que tindran lloc a Girona, Lleida i Barcelona i que seràn conferències, taules de debat i fòrums de discussió, que tindran com a objectiu debatre com fer front als canvis que la societat en general, i les persones amb discapacitat en particular, requereixen per a configurar el futur de la discapacitat de manera adequada.\nI d’altra banda, oferim la possibilitat que tothom pugui participar en tres debats virtuals que es configuren al voltant d’un portal web creat específicament per articular i dinamitzar aquesta iniciativa; portal que us convidem a visitar i sobre tot a participar, donat que de totes les idees i iniciatives aportades en ella en sortiran els eixos del debat presencial que posteriorment es portarà a terme a les diferents ciutats. L’adreça del portal és www.innodiscap.org.\nAquesta web social pretén ser un element de diàleg entre societat civil, entitats, associacions, empreses i persones amb discapacitat. Per tant, us encoratgem a compartir els vostres comentaris, idees, pensaments, suggeriments, tant a través del web com assistint a les jornades que es celebraran al llarg d’aquest any i que tenen la seva primera cita a Girona el dia 8 de maig.


"ENTRE DOS AGUAS" INAUGURA LA 25A EDICIÓ DE L'ALTERNATIVA - La Costa\nLa 25a edició de l’Alternativa, Festival de Cinema Independent de Barcelona, tindrà una inauguració excepcional el proper dilluns 12 de novembre amb l’estrena a Barcelona del darrer film d’Isaki Lacuesta, Entre dos aguas, que acaba de guanyar la Conxa d’Or del Festival Internacional de Cinema de Sant Sebastià. Lacuesta retroba, dotze anys després, els protagonistes de la seva aclamada pel·lícula La leyenda del tiempo, l’Isra i el Cheíto.\nA les 20.30 h se celebrarà una festa d’inauguració al Hall del CCCB, d’entrada lliure, amb projecció de curtmetratges i un concert de Los Hermanos Cubero. Serà el tret de sortida d’una setmana dedicada al cinema més independent i creatiu, nacional i internacional, amb una programació plena de projeccions i activitats interessants.\n“ENTRE DOS AGUAS” INAUGURA LA 25A EDICIÓ DE L’ALTERNATIVA was last modified: novembre 8th, 2018 by lacosta\n#FCDHBcn: Una pantalla oberta al món →\n← EL CONCURS INTERNACIONAL DE CANT TENOR VIÑAS ESCALFA MOTORS


Holiday home Fågelviks Rud Karlstad Gran Suècia - Ofertes d'hotels amb els MILLORS DESCOMPTES EN LÍNIA Fer un comentari al lloc web\nHoliday home Fågelviks Rud KarlstadGran, Gran, Suècia - Veure al mapaPuntuació dels comentaris2,5Basada en1comentariHoliday home Fågelviks Rud KarlstadVeure més fotosVeure més fotosVeure totes les 24 fotosPuntuació de la ubicació 2,5Veure al mapa2,5UbicacióParticularitats que li encantaranbalcó/terrassaaparcament de cotxespesca\nSobre l'allotjamentDescripcióPer als viatgers què vulguin captar les imatges i els sons de Gran, Holiday home Fågelviks Rud Karlstad és l'el·lecció perfecta. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat. Holiday home Fågelviks Rud Karlstad també ofereix moltes instal.lacions per enriquir la seva estada a Gran. Aquest hotel ofereix nombroses instal.lacions en el lloc per satisfer el més exigent dels clients. Les instal.lacions de l'hotel han estat seleccionades amb cura per tal de satisfer el més alt grau de comfort i conveniència, amb calefacció, balcó/terrassa, aparell de televisió, TV satèl•lit/cable, nevera a cada habitació. Durant el dia podeu gaudir de l'atmòsfera relaxant de pesca. Descobreixi una encantadora mescla de servei profesional i ampla gama de característiques a Holiday home Fågelviks Rud Karlstad.Mostrar mésCaracterístiquesAccés a InternetWi-Fi gratuït en totes les habitacionsZones públiques amb Wi-Fi Desplaçamentaparcament de cotxes Coses a fer, maneres de relaxar-sepesca Serveis i comoditatszona de fumadors Accéss'admeten animals de companyia Disponible a totes les habitacionsempolles d'aigua de cortesia Idiomes ParlatsSuec Mostra MenysPolítiquesEls llits supletoris depenen de l'habitació escollida. Consulti la capacitat de l'habitació individual per obtenir-ne més informació.Al reservar més de 5 habitacions, poden aplicar-se diferents condicions i suplements addicionals.Mostrar mésAvís importantCal abonar l’import total de la reserva abans de l’arribada. NOVASOL t'enviarà una confirmació amb tota la informació del pagament. Un cop hagin rebut el pagament, t'enviaran un e-mail amb les dades de l’establiment, com ara l’adreça i el lloc on has de recollir les claus.


Els Mossos troben en una fruiteria quasi 2.000 pastilles i objectes robats - Diari de Terrassa\nL'operatiu dels Mossos d'Esquadra es va desenvolupar en aquest tram del barri de Ca n'Anglada el 18 de febrer. Nebridi Aróztegui\nL'operatiu dels Mossos d'Esquadra es va desenvolupar en aquest tram del barri de Ca n'Anglada el 18 de febrer.\nA la fruiteria no hi havia només fruita i verdures, llegums i te verd. Els Mossos d'Esquadra van trobar la setmana passada en un comerç de Ca n'Anglada, i en un habitatge pròxim, gairebé 2.000 pastilles i objectes suposadament robats: bicis d'alta gamma, tauletes, joies, mòbils i diners. Desenes d'objectes, una partida, que la policia anava buscant des de feia setmanes. L'operació va concloure amb la detenció de dues persones.\nEl cop en la fruiteria que era més que una fruiteria va ser la culminació d'una investigació d'agents de l'Àrea Bàsica Policial (ABP) de Terrassa dels mossos. Seguien el rastre d'uns robatoris amb força, alguns d'ells perpetrats en escoles. Aquests assalts havien generat maldecaps a responsables educatius i policials, sobretot per la seva proliferació el mes de gener i els primers dies de febrer, i els mossos i la Policia Municipal van posar en marxa un operatiu especial de vigilància, tant amb agents d'uniforme com de paisà. La Policia Municipal va detenir quatre individus per la seva implicació en, almenys, tres dels vuit assalts perpetrats, i va recuperar part del material informàtic sostret. Però les indagacions van prosseguir per conèixer el grau d'implicació dels detinguts en la resta de robatoris amb força, per localitzar la resta del botí i per tractar de trobar a còmplices, no sols en la comissió dels robatoris sinó en el destí dels efectes sostrets.\nLa policia, i no sols la policia, sabia que en carrers de Ca n'Anglada es venien estris de dubtosa procedència en ple carrer. Al de Sant Tomàs, per exemple, en el terra, en un vessant del "top manta" adaptat a noves circumstàncies. Però la setmana passada no anaven a la cerca d'aquests venedors de precarietat, sinó d'alguna cosa de major envergadura. Els investigadors tenien notícies de l'activitat sospitosa que tenia lloc en un local comercial on, segons fonts policials, es guardaven i venien articles robats.\nA les 13 hores del 18 de febrer, una dotació dels mossos camuflada patrullava per Ca n'Anglada. Es trobava pels voltants del carrer de Sant Damià, via en la qual els mossos han efectuat desenes d'identificacions en intervencions preventives en els últims mesos. Els agents de paisà es van fixar en els voltants d'una fruiteria i en uns individus que estaven a les portes d'aquest establiment.\nUn dels tipus es va adonar de la presència pròxima dels policies i va emprendre la fugida. No era un desconegut per als agents: sabien d'ell pel seu historial delictiu, en concret per la seva involucració en delictes contra el patrimoni (els robatoris ho són). Aquest tipus es va escapolir, però al costat de l'establiment romanien dues persones. Els dos individus tenien també antecedents policials per delictes contra el patrimoni.\nEls mossos es van dirigir a ells i van entrar en la fruiteria. Per a això no requerien autorització judicial. Van comunicar la seva actuació a la central i després van arribar més agents. Eren necessaris reforços, però no per l'actitud de resistència del responsable del comerç o de persones afins, sinó per la magnitud de l'operatiu que s'apropava, perquè els mossos que van inspeccionar en primera instància el local van veure en prestatgeries de la fruiteria articles que res tenien a veure amb l'alimentació.\nSegons les citades fonts, hi havia motxilles i càmeres. I hi havia més objectes, molts més, en la rebotiga, i més en un habitatge pròxim que els mossos van registrar després de la inspecció minuciosa de l'establiment. "Són del meu germà", es va sentir dir al responsable del comerç quan els agents li van preguntar per la propietat d'aquells articles. Després va arribar la informació que esperaven els investigadors: presumptament, el comerciant adquiria els productes a joves del barri, els embolicava i els venia. Els policies van comprovar el que sospitaven i semblava clar: els productes eren d'origen il·lícit, suposadament.\nDues persones van ser detingudes. Se'ls va atribuir un delicte de receptació i conductes afins. Comet un delicte de receptació la persona que, sense haver tingut participació, ni com a còmplice, ni com a autor, en un delicte contra el patrimoni o contra l'ordre socioeconòmic (furt, robatori, apropiació indeguda, estafa) ajudi els responsables d'aquests delictes a aprofitar-se dels seus efectes "o rebi, adquireixi o oculti tals efectes". La pena és de presó de sis mesos a dos anys.\nNo obstant això, la infracció penal més greu imputada als detinguts és el delicte contra la salut pública, relacionat amb un suposat tràfic de substàncies. La raó policial: en els registres, els mossos van trobar i van decomissar 122 blísters amb comprimits. En total, 1.830 pastilles d'un fàrmac que contenia clonazepam com a ingredient actiu. Es tracta d'un medicament pertanyent al grup de les benzodiazepines que té propietats per prevenir les convulsions. Els agents van trobar també diners en metàl·lic: 6.280 euros que estaven embolicats en film, segons fonts policials.\nAquesta és la llista d'objectes requisats: les 1.830 pastilles, 13 mòbils de gamma alta, 25 peces d'or (anells, aliances, cadenes, penjolls), vuit ordinadors portàtils, quatre càmeres, dotze tauletes, tres rellotges i set bicicletes, valorades en 19.500 euros. Part del botí ha estat retornat als seus propietaris: són sis bicis, les dotze tauletes i dos ordinadors portàtils que havien estat robats en escoles. Els dos detinguts, un de 21 anys i un altre de 40, són d'origen marroquí i veïns de Terrassa.


Serveis Públics actua a la plaça de Colom per a millorar l'accessibilitat a l'entorn del BIC de l'església Arxiprestal - Ajuntament de Vila-real\nServeis Públics actua a la plaça de Colom per a millorar l'accessibilitat a l'entorn del BIC de l'església Arxiprestal\nEl Departament de Serveis Públics ha executat una obra de millora de l'accessibilitat a la plaça de Colom, a l'entorn de l'església Arxiprestal, declarada Bé d'Interés Cultural (BIC) i un dels monuments més visitats de la ciutat. Els treballs han dotat d'un accés més segur a la porta nord del temple, que dona a la plaça de Colom, a més de renovar la imatge d'aquest espai cèntric de la ciutat.\nEl regidor de Serveis Públics, Xus Madrigal, ha detallat que l'obra està inclosa en el contracte que manté l'Ajuntament per a executar periòdicament treballs de millora de l'accessibilitat en carrers i places de la ciutat. Aquest contracte està adjudicat a més a una empresa local, Urvisa. "Gràcies a aquesta adjudicació podem anar realitzant diferents obres al llarg de l'any amb l'objectiu de fer de Vila-real una ciutat més amable amb el vianant i sense barreres arquitectòniques", explica l'edil de Serveis Públics. En el cas de l'accés a l'església Arxiprestal, Madrigal considera que la reforma realitzada en la via pública "no sols fa més fàcil el dia a dia de les persones que visiten el temple sinó que també destaca un monument de referència per a la ciutat".\nTambé en l'àmbit de l'accessibilitat, la regidoria treballa en un altre projecte per a ampliar la vorera en l'accés principal al Centre Especialitzat d'Atenció a Majors (CEAM) amb la finalitat de garantir la seguretat dels usuaris.\nD'altra banda, amb càrrec al cànon de l'empresa concessionària de l'aigua potable, en breu arrancaran els treballs de renovació de la xarxa en el tram del carrer de Sant Joaquim entre la plaça del Llaurador i el carrer de Joan Baptista Llorens, una actuació que s'aprofitarà per a ampliar una de les voreres d'aquest vial.


Fe i País: Guardar esperança en temps difícils (VII Jornada del Grup Sant Jordi)\nA la dificultat “de sempre”, s’hi afegeix avui la dificultat que creure té en un temps marcat molt profundament per la progressiva pèrdua dels arrels culturals, per la dispersió i l’evasió consumista, per la ideologia cientificista, per les interpretacions una mica banals de les implicacions de la multiculturalitat, per la imatge de l’Església que es difon pels mitjans de comunicació, etc.\nPer tot això, conservar i transmetre la llum de l’esperança és, a hores d’ara, el més decisiu de tot. Però, com mantenir l’esperança quan el context cada cop hi va més a la contra? Com trobar de nou la llavor i vetllar per tal que no es perdi? El nostre és, en aquest sentit, un temps de resistència, en el qual les receptes i les seguretats es veuen i se senten caduques. Des d’on, doncs, conservar i transmetre el valuós? Des d’on resistir?\nGuardar esperança des del pensament\nPonent: Josep Maria Esquirol, escriptor i professor de Filosofia\nGuardar esperança des del compromís amb els altres\nPonent: Juan Rubio, director de Vida Nueva\nGuardar esperança des dels llocs sagrats: Montserrat\nPonent: Bernabé Dalmau, monjo de Montserrat\nA la tarda, després de la tercera ponència, hi haurà una taula rodona, titulada “Esperar malgrat tot” en què intervindran diversos assistents a la VII Jornada.\nMés informació i programa aquí.\nPublicat per Carles Armengol a 10:51


Els Alps Japonesos I: Takayama – ainaBlog :: Els meus viatges\nEren les 5:30h del matí quan ens hem despertat en plena llum del dia, sense poder dormir més. Hem passat una nit de conya al ryokan de Hakone, i és que aquí es respira un aire diferent, un silenci absolut. I els futons, comodíssims!\nQuan marxàvem, la dona de la casa ens ha donat l’esmorzar per endur que ens havia preparat: un ou dur acompanyat de torrades i fruita. La pobre dona s’ha hagut de llevat ben aviat per acomiadar-se de nosaltres, però semblava que estava encantada 🙂\nA les 6:29h agafàvem el tren a Gora, que arribava a Odawara a les 7:20h (fent transbord previ a Hakone Yumoto). Aquí hem agafat el tren bala Shinkansen HIKARI, directes fins a Nagoya en poc més d’una hora. Una passada!\nNOTA: Podeu consultar els horaris i les combinacions de rutes en tren per tot Japó a la pàgina web d’Hyperdia.\nEl viatge fins a Nagoya l’hem passat escoltant música i observant el sud de Japó, format per camps d’arròs i ciutats (no massa boniques) de casetes baixes. Un cop a Nagoya, hem agafat el tren de la línia HIDA Limited Express (Wide View) que porta fins a Takayama en 2,5h.\nTal com indica el propi nom de la línia de tren, aquest recorregut permet gaudir d’unes fantàstiques vistes dels Alps Japonesos amb els seus camps d’arròs i pintorescs poblets rurals situats en valls entre imponents muntanyes i rius, en un entorn verd meravellós.\nA les 12:15h hem arribat a Takayama. Hem estat 6 hores en total per anar de Gora (Hakone) a Takayama, però no ens ha resultat gens pesat 🙂\nEl primer que hem fet a l’arribar a Takayama ha estat comprar els bitllets de bus per demà (a la mateixa estació), ja que les places són limitades. Per anar a Shirakawa-go no hi ha problema (perquè surten diversos busos al dia) però d’allà a Kanazawa ja és més complicat, perquè només en surten 2 al dia i s’han de reservar. Hem tingut sort perquè hem pogut reservar les dues últimes places!\nDesprés hem anat a informació turisme, just davant de l’estació, on ens han proporcionat un mapa de Takayama amb els restaurants senyalitzats i els principals punts d’interès.\nRàpidament hem localitzat el nostre hotel, que és més aviat un alberg amb habitacions ryokan i bany compartit. L’habitació és petita però suficient, i tot està súper net. Això sí, només hi ha dutxes a la planta baixa, però pel preu que paguem està de conya! I tenim wifi 🙂\nHem pogut deixar les maletes, posar-nos al dia i organitzar-nos una mica. Els nois de la recepció (molt joves, per cert!) ens han recomanat alguns llocs on anar, visites a fer, restaurants, etc.\nTakayama és una preciosa ciutat tradicional, situada a la regió muntanyosa de Hida enmig dels Alps Japonesos, amb pintorescs carrers i casetes de fusta ben conservades, temples, santuaris, mercats, tavernes, botigues i destil·leries de sake. Més que una ciutat sembla un poble, i es recorre fàcilment a peu o en bicicleta.\nPer Takayama hi ha molta oferta de restaurants que ofereixen menjar de tot tipus, tot i que la ciutat és famosa per la seva carn de Hida, d’una excel·lent qualitat i sabor.\nDesprés de fer unes voltes per la zona sud del riu que travessa la ciutat, hem anat a parar a un restaurant familiar súper autèntic…\nAsseguts al terra de tatami, hem gaudit d’un dinar japonès a base de sashimi de salmó, tempura de verdures i gambes, sopa de miso, arròs blanc, pepino amb bolets i una noodle soup freda amb ou. Tot exquisit! I per beure, el ja conegut refresc mugicha que ben fresquet entra molt bé! Ja ens hi estem acostumant 😉\nAl sortir del restaurant hem visitat el temple Hida Kokunun-ji, el més antic de la ciutat. Al pati del temple hi ha una impressionant pagoda de tres pisos i un arbre gingko de 1200 anys.\nDesprés hem anat al museu Yoshijime-ke, un exemple de casa de mercaders del període Edo. Permet fer-se una idea de com vivien en aquells temps i com s’estructuraven els habitatges per dins, amb àmplies habitacions de tatami separades entre elles per portes corredisses. Ens recorda a les cases dels dibuixos animats japonesos, com la del Ranma!\nA les 17h tots els comerços han començat a tancar i la ciutat ha quedat pràcticament buida, excepte en els carrers principals del districte de Sanmachi-ji, que estaven plegats de gent i les botigues es mantenien obertes. Aquesta zona és la que disposa de més establiments orientats al turista, per això tothom es concentra aquí.\nEns ha sorprès com la gent formava llargues cues per menjar nigiris de carn crua!\nHem comprat un pastisset de te verd i hem donat una volta pel centre de la ciutat, recorrent els encantadors carrerons i vorejant el riu, mentre observàvem la gent local.\nPoca cosa hi havia més a fer a part de tafanejar per les botigues de souvenirs i visitar una de les vàries destil·leries de sake de Sanmachi-ji (fàcilment identificables perquè tenen una gran bola de cedre penjada a la façana).\nI allà hem pres un sake mentre descansàvem al preciós jardí interior de la destil·leria.\nQuasi no ens el podíem acabar… és molt més fort que els que ens posen a Barcelona!\nAl sortir ja era fosc, les botigues estaven tancades i només quedaven els bars i restaurants oberts. L’ambient ara és més tranquil, així que hem pogut gaudir de la màgia del lloc i caminar sense rumb pels carrerons il·luminats amb fanals de colors.\nHem trobat un local molt petit però acollidor i tradicional, on hem pogut provar la carn de Hida acompanyada d’una cervesa Kirin. Un bon final per un dia molt especial! Aquest poble ens ha encantat 🙂\nEren poc més de les 21h quan tornàvem al ryokan, i ja semblava mitjanit! Estem totalment adaptats als horaris d’aquí, encantats d’anar a dormir aviat per demà llevar-nos “ben d’hora, ben d’hora”…\n1 May 2014 at 21:55\n[…] deixem el preciós poblet de Takayama per a visitar l’àrea més famosa de la regió de Hida, als Alps Japonesos: […]\nRespon a Els Alps Japonesos II: Shirakawa-go i Kanazawa - ainaBlog :: Els meus viatges Cancel·la les respostes


'Almussafes Camina', en marxa amb més de 30 persones inscrites - Ajuntament d'Almussafes\nLa iniciativa, impulsada pel Departament de Salut de la Ribera en col·laboració amb l’Ajuntament, es va reprendre la passada setmana\nLa localitat es va convertir, el passat maig, en la quarta població de la comarca que va apostar per este projecte de promoció dels hàbits de vida saludables\nMés d’una trentena de veïns i veïnes de la localitat participen en la nova edició del programa ‘Almussafes Camina’, représ dilluns passat 21 d’octubre després de la parada vacacional. Promogut pel Departament de Salut de la Ribera i Salut Pública en col·laboració amb l’Ajuntament, la iniciativa que es va inaugurar el passat mes de maig, busca promoure la pràctica d’exercici físic entre les persones majors de 18 anys. Dos vegades a la setmana, dilluns i dimecres, es realitzen rutes saludables d’una hora de duració per la població en què les persones inscrites compten amb l’ajuda de professionals de l’àmbit de la salut i l’esport.\nEl programa ‘Almussafes Camina’, la presentació pública del qual a la població durant l’acte d’obertura de la VI Setmana de la Salut de la localitat el passat mes de maig, ha représ la seua activitat després del període vacacional. Dilluns passat, 21 d’octubre, més de trenta veïns i veïnes majors de 18 anys van iniciar la segona edició de la iniciativa, que oferix dos sessions setmanals de passejos saludables supervisats per personal metge, d’una hora de duració cada una d’elles.\nA més, els especialistes metges animen a la ciutadania a sumar-se a este programa que fomenta l’estil de vida saludable. Entre altres avantatges, milloren l’equilibri, la força i la mobilitat. A més, ajuden a controlar el pes corporal, milloren l’estat d’ànim, augmenten les defenses de l’organisme i mantenen controlats els nivells de tensió arterial, colesterol i glucosa. Finalment, també augmenten el rendiment intel·lectual, milloren la qualitat del son, mantenen l’autonomia i les relacions socials i contribuïxen a retardar l’envelliment i a experimentar-ho amb una major qualitat de vida.\nCategories: BENESTAR SOCIAL, ESPORTS, NOTÍCIES, SOCIETAT\n‘Almussafes Camina’, en marxa...


Convoquen una manifestació per reclamar el compliment del Pacte contra la violència masclista » Balears » Balears » Setmanari Sóller\nMoviment Feminista MallorcaPGEmanifestació\nEl Moviment Feminista de Mallorca ha convocat per aquest dimarts 15 de maig, una manifestació a Palma per reclamar al Govern espanyol el compliment del Pacte Contra la Violència Masclista. La protesta partirà a les 20.00 hores des de la plaça de la Porta Pintada de Palma, sota el lema 'Compromís = Presupost', i finalitzarà enfront de la Delegació del Govern espanyol a les Balears amb la lectura d'un manifest.\nAixí mateix, des del Moviment Feminista han exigit que els Pressupostos Generals de l'Estat (PGE) per al 2018 «compleixin l'augment de 200 milions d'euros anuals acordat en el Pacte d'Estat contra la Violència de gènere, per avançar aplicant les 214 mesures aprovades després d'un any de debats».\nEn aquesta línia, el PSIB ha anunciat aquest dilluns que se sumarà a la protesta. Així, la secretària d'Igualtat, Silvia Cano, ha avançat que es tracta «d'una bona ocasió per denunciar l'incompliment d'aquest acord per part del PP, ja que només ha inclòs 80 dels 200 milions d'euros que hi havia de preveure per aquest any als Pressupostos Generals de l'Estat».


Sis detinguts quan provaven d'impedir el desnonament de quatre famílies al barri de Lavapiés de Madrid\nL'immoble s'havia convertit en una lluita contra els desnonaments a la ciutat\n3 min. Madrid 22/02/2019 14:55\n651x366 Imatge d’una protesta de la PAH el juny passat a Barcelona / FRANCESC MELCION Imatge d’una protesta de la PAH el juny passat a Barcelona / FRANCESC MELCION\nSis persones han quedat detingudes quan intentaven impedir el desnonament dels veïns de quatre habitatges al barri de Lavapiés de Madrid, que finalment s'han dut a terme. Se les ha detingut per uns suposats delictes de resistència i desobediència als agents de l'autoritat.\nLa pressió veïnal no ha pogut fer res per impedir el desnonament dels inquilins. Fins a 200 persones entre veïns i activistes s'han concentrat davant dels habitatges per protestar pels desnonaments, que afecten quatre famílies que hi vivien de lloguer i entre les quals hi ha un nadó d'un mes i una persona discapacitada.\nEl comitè de drets econòmics, socials i culturals de les Nacions Unides havia reclamat suspendre el desnonament en tres dels quatre habitatges mentre examinava els casos o s'atorgava a les famílies en qüestió "un habitatge alternatiu adequat". Només una de les quatre famílies que han sigut desallotjades de casa seva, en un edifici que s'havia convertit en un símbol de la lluita contra els desnonaments a Madrid, havia sol·licitat una alternativa habitacional.\nLes famílies afectades portaven "moltíssims anys" vivint en aquest immoble, algunes de les quals 20, i segons ha explicat l'advocada de la PAH, Alejandra Jacinto, l'any passat van rebre un burofax de l'empresa immobiliària en què se'ls comunicava que acabava el contracte. "Espantades per aquesta situació, les famílies van deixar de pagar els rebuts", ha dit, i això va ser "l'excusa per interposar demandes de desnonament per impagament".\nTot i això, treballadors de l'Ajuntament que han acudit a l'immoble han estat parlant amb els afectats per oferir recursos als afectats, segons ha assenyalat Fernando Bardera, portaveu de la plataforma Bloques en Lucha. Pepi, una de les veïnes desnonades, ha sortit al carrer per agrair el suport de la gent congregada davant l'immoble, que ha rebut a la Policia amb crits com "Vergonya, vergonya!", "Les cases són per a la gent" o "Mesures socials i no policials".\nA la zona ha arribat a haver-hi una dotzena de furgons d'antidisturbis i la circulació al carrer ha estat tallada des de la matinada i durant l'execució dels desnonaments, previstos per a les 9.30 h. L'advocada de la PAH Alejandra Jacinto ha qualificat aquest desplegament policial de "salvatjada". A més, ha denunciat davant dels mitjans que hi ha hagut una operació judicial "sense precedents" i "orquestrada" entre tres jutjats de Madrid que, segons ha dit, "van ser coordinats d'alguna manera per dictar la mateixa resolució". "És la mateixa interlocutòria, amb el mateix contingut literal, el mateix 20 de febrer, i notificat amb menys de 24 hores d'antelació a les famílies que acaben de ser desallotjades", ha dit. L'advocada ha comentat que les famílies van assabentar-se del desnonament aquest dijous i per això no han pogut traslladar les seves coses a un altre lloc.


El temps a l'Escala: de desembre 2020\nPrevisió Meteorològica pel 31 de Desembre de 2020 i 1 de Gener de 2021\nELS NÚVOLS ANIRAN CLARAMENT A MÉS, AMB UN INICI D'ANY ENNUVOLAT I DE PLE HIVERN\nDijous 31 de Desembre de 2020:\nEstat del cel: Cel serè de matinada i matí. A migdia ja veuran núvols prims que aniran a més a la tarda. Al vespre els núvols ja es faran més espessos i quedarà molt ennuvolat a la nit. Fred de nit i a primera hora.\nVent: Terral fluix de matinada amb calmes al matí . Al final del matí i migdia bufarà garbí fluix que es mantindrà fins al vespre.\nTª Mar: 13,3ºC\nDivendres 1 de Gener de 2021:\nEstat del cel: Cel ennuvolat tota la matinada i matí, amb alguns plugims. A migdia es començarà a obrir alguna clariana, que seran més freqüents a la tarda i vespre. El cel variable es mantindrà fins a la nit. Ambient fred, de ple hivern.\nVent: Calma a primera hora de la matinada, a primera hora del matí entrarà tramuntaneta de força 3/4. La tramuntana es reforçarà a mig matí i migdia, amb força 4/6. Es mantindrà moderada fins al final del dia amb algun cop més fort a la nit.\nEstat de la Mar: Marejol fins a migdia amb Maror i àrees de Forta Maror al vespre i nit. Tràgul de gregal de 1 a 1,5m al final del dia\nPublicado por Sergi Corral Buela en 20:13 Cap comentari: